
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ
ՈՐՈՇՈՒՄ
_____ _________2021 թվականի N –Ն
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՄԱՅԻՍԻ 21-Ի N 838-Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին» օրենքի 34-րդ հոդվածով՝ Հայաստանի Հանրապետության կառավարությունը որոշում է.
1․ Հայաստանի Հանրապետության կառավարության 2021 թվականի մայիսի 21-ի «Հայաստանի Հանրապետության տարածք ներմուծվող սպիտակ շաքարի նկատմամբ սակագնային քվոտա կիրառելու մասին» N 838-Ն որոշման մեջ կատարել հետևյալ փոփոխությունները՝
2․ Որոշման 2-րդ կետով հաստատված N1 հավելվածի՝
1) 3-րդ կետի 6-րդ ենթակետը շարադրել հետևյալ խմբագրությամբ․
6) արտաքին տնտեսական գործունեության մասնակիցներ` «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» ՀՀ օրենքով սահմանված կարգով գրանցված կամ հաշվառված իրավաբանական անձինք կամ անհատ ձեռնարկատերեր, որոնք հաշվետու ժամանակաշրջանում առնվազն ներմուծել են 500 տոննա և ավելի սպիտակ շաքար և/կամ շաքարի հումք։
2) 6-րդ կետը շարադրել հետևյալ խմբագրությամբ․
6․ Ներմուծման համար արտաքին տնտեսական գործունեության մասնակցի կողմից ՀՀ էկոնոմիկայի նախարարություն (այսուհետ՝ լիազոր մարմին) հայտերը ներկայացվում են սույն որոշումն ուժի մեջ մտնելու օրվան հաջորդող աշխատանքային օրվանից մինչև 2021 թվականի հունիսի 15-ը ներառյալ․
3) 7-րդ կետը շարադրել հետևյալ խմբագրությամբ․
Արտաքին տնտեսական գործունեության մասնակիցների միջև ներմուծման թույլատրելի ծավալը բաշխվում է լիազոր մարմնի ներմուծման համար արտաքին տնտեսական գործունեության մասնակցի կողմից N 1 ձևին համապատասխան հայտ ներկայացնելու վերջնաժամկետից հետո 2 աշխատանքային օրվա ընթացքում:․
4) 7-րդ կետից հետո լրացնել նոր 7․1 կետ՝ հետևյալ խմբագրությամբ․
7․1 Արտաքին տնտեսական գործունեության մասնակիցների միջև ներմուծման թույլատրելի ծավալները բաշխվում են 2020 թվականին 500 տոննա և ավելի շաքար և/կամ շաքարի հումք ներմուծած ընկերությունների ընդհանուր ներմուծման մեջ յուրաքանչյուրի մասնաբաժիններին համապատասխան։
3․ Սույն որոշման 2-րդ կետի 4-րդ ենթակետով չբաշխված ներմուծման թույլատրելի ծավալի առկայության դեպքում ներմուծման թույլատրելի ծավալները վերաբաշխվում են հայտեր ներկայացված և սույն որոշման 2-րդ կետի 1-ին ենթակետին համապատասխանող արտաքին տնտեսական գործունեության մասնակիցների միջև յուրաքանչյուրի մասնաբաժիններին համապատասխան։
4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:














ՀԻՄՆԱՎՈՐՈՒՄ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՄԱՅԻՍԻ 21-Ի N 838-Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. ԱՆՀՐԱԺԵՇՏՈՒԹՅՈՒՆԸ
 Հայաստանի Հանրապետության կառավարության 2021 թվականի մայիսի 21-ի N 838-Ն որոշման մեջ փոփոխություն և լրացումներ կատարելու մասին  Հայաստանի Հանրապետության կառավարության որոշման նախագծի (այսուհետ` Նախագիծ) մշակումը պայմանավորված է Եվրասիական տնտեսական հանձնաժողովի Խորհրդի 2021 թվականի ապրիլի 23-ի N33 որոշմամբ Հայաստանի Հանրապետությանը հատկացված ներմուծման թույլատրելի ծավալի բաշխման ապահովման անհրաժեշտությամբ:

1. ԸՆԹԱՑԻԿ ԻՐԱՎԻՃԱԿԸ ԵՎ ԽՆԴԻՐՆԵՐԸ
Համաձայն Եվրասիական տնտեսական հանձնաժողովի Խորհրդի 2021 թվականի ապրիլի 23-ի N33 որոշման՝ սույն որոշումն ուժի մեջ մտնելուց հետո մինչև 2021 թվականի սեպտեմբերի 30-ն ընկած ժամանակահատվածում  ԵԱՏՄ անդամ երկրներին տրամադրվել է սակագնային արտոնություն երրորդ երկրներից շաքարի առանց մաքսատուրքի ներմուծման մասով։ Ներմուծման մաքսատուրքից ազատվել է Հայաստանի Հանրապետություն մինչև 22.4 հազ․ տոննա ծավալով ներկրվող շաքարը։
Որոշման ընդունումը պայմանավորված է շաքարի շուկայում գների հնարավոր աճը կանխարգելելու նպատակով։ 

1. ՏՎՅԱԼ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ՔԱՂԱՔԱԿԱՆՈՒԹՅՈՒՆԸ
Սակագնային կարգավորման ոլորտի քաղաքականություն

1. ԿԱՐԳԱՎՈՐՄԱՆ ՆՊԱՏԱԿԸ ԵՎ ԲՆՈՒՅԹԸ
Որոշման նպատակը տեխնիկական շտկումներ իրականացնելն է։

1. ՆԱԽԱԳԾԻ ՄՇԱԿՄԱՆ ԳՈՐԾԸՆԹԱՑՈՒՄ ՆԵՐԳՐԱՎՎԱԾ ԻՆՍՏԻՏՈՒՏՆԵՐԸ 
Նախագիծը մշակվել է ՀՀ էկոնոմիկայի նախարարության կողմից:

1. ԱՅԼ ՏԵՂԵԿՈՒԹՅՈՒՆՆԵՐ (ԵԹԵ ԱՅԴՊԻՍԻՔ ԱՌԿԱ ԵՆ)
Հայաստանի Հանրապետության կառավարության 2021 թվականի մայիսի 21-ի             N 838-Ն որոշման մեջ փոփոխություն և լրացումներ կատարելու մասին  Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի նախատեսում։















